Sophie Kinsella

**Madeleine Sophie Wickham** (født **Townley**; 1969–2025), kjent under pseudonymet **Sophie Kinsella**, var en britisk forfatter. Bøkene hennes er oversatt til over 40 språk og har solgt mer enn 45&nbsp;millioner kopier. *Shopoholiker*-serien inneholder noen av hennes mest populære verker, som også er delvis filmatisert.

Hennes sjanger kalles for *[[chick-lit]]*, romaner for og om unge kvinner. Mange av hennes romaner er blitt oversatt til norsk. Hun skrev sin første roman, *The Tennis Party*, som 24-åring. Hun var gift med en tidligere operasanger. De hadde 5 barn sammen og bodde i London.

## Liv og virke
Hun studerte musikk på New College ved Universitetet i Oxford, men etter et år med musikk skiftet hun til politikk, økonomi og filosofi. Hun jobbet som lærer og finansjournalist. Mens hun arbeidet som finansjournalist, skrev hun sin første roman, 24 år gammel. *The Tennis Party* slo godt an hos både bokanmelderne og det lesende publikum, og ble en bestselger. Hun ga ut ytterligere seks romaner som Madeleine Wickham: *A Desirable Residence*, *Swimming Pool Sunday*, *The Gatecrasher*, *The Wedding Girl*, *Cocktails for Three* og *Sleeping Arrangements*.

Hennes første roman under pseudonymet Sophie Kinsella (satt sammen av hennes eget mellomnavn og morens fødenavn) ble sendt til forlaget anonymt. Også denne boken ble tatt svært godt imot. Hun avslørte sin virkelige identitet for første gang da *Can You Keep a Secret?* ble utgitt i desember 2005.

Sophie Kinsella er best kjent for sin shopoholiske romanserie om opplevelsene til Becky Bloomwood, en finansjournalist som ikke kan håndtere sine egne finanser. Bokserien fokuserer på hennes shoppingbesettelse og hva det fører til av komplikasjoner for hennes liv. De første to shopoholiske bøkene var forelegg for filmen *[[Confessions of a Shopaholic]]*, som hadde premiere i februar 2009 med Isla Fisher i rollen som en amerikansk Becky og Hugh Dancy som Luke Brandon.

Hennes roman *Sleeping Arrangements* (2001) ble utganspunktet for en musikal av Chris Burgess som hadde premiere den 17. april 2013 i London på The Landor Theatre.

Wickham bodde i London med sin ektemann, Henry Wickham (som hun møtte i Oxford), som er rektor ved en gutteskole. De har fem barn sammen, fire gutter og en datter: Freddy (født 1996), Hugo (født 1998), Oscar (født 2006), Rex William (født April 15, 2010) og Sybella (født 2011). Hun har to søstre som også er forfattere; Gemma Townley og Abigail Townley.

## Død
Wickham ble diagnostisert med aggressiv hjernekreft i 2022. Hun døde 10. desember 2025, 55 år gammel.

## Bibliografi
Norsk utgivelse nevnt først når den er oversatt, deretter engelsk originalutgivelse.

### ''Shopoholiker''-serien
* *En shopoholikers hemmelige drømmeverden*, 2001; *The Secret Dreamworld of a Shopaholic* (også utgitt som *Confessions of a Shopaholic*, 2000)
* *En shopoholikers uimotståelige nye verden*, 2002; *Shopaholic Abroad* (også utgitt som *Shopaholic Takes Manhattan*, 2001)
* *En shopoholiker treffer blink*, 2005; *Shopaholic Ties the Knot* (2001)
* *En shopoholiker finner en søster*, 2006; *Shopaholic & Sister* (2004)
* *En shopoholiker med baby*, 2008; *Shopaholic & Baby* (2007)
* *Mini-shopoholiker*, 2012; *Mini Shopaholic* (2010)
* *En shopoholiker i Hollywood,* 2015*; Shopaholic to the Stars* (2014)
* *En shopoholiker feirer jul*, 2024; *Christmas shopaholic* (2020)

### ''Min magiske mamma og meg''-serien
* *Min magiske mamma og meg*, 2020; *Mummy Fairy and me* (2018)
* *Min magiske mamma og verdens beste bursdag*, 2020; *Fairy in waiting* (2018)
* *Min magiske mamma og enhjørningen*, 2020; *Unicorn wishes* (2019)
* *Min magiske mamma og havfruene*, 2021; *Mermaid magic*

### Andre bøker utgitt under forfatternavnet Sophie Kinsella
* *Can you keep a secret?*, 2005
* *Bill. mrk. hushjelp søkes*, 2007; *The Undomestic Goddess* (2006)
* *Husker dere ikke meg?*, 2009; *Remember Me?* (2008)
* *Nå spøker du?*, 2010; *Twenties Girl* (også utgitt som *Charleston Girl* 2009)
* *Jeg har nummeret ditt*, 2012; *I've got your number* (2012)
* *Bryllupsnatten*, 2013;  *Wedding night* (2013)
* *My Not So Perfect Life* (2017)
* *Surprise Me* (2018)
* *I Owe You One* (2019)
* *Love Your Life* (2021)
* *Kjærlighet og andre katastrofer,* 2025; *The Burnout* (2024)
* *What Does it Feel Like?* (2024)

### Romaner utgitt under forfatternavnet Madeleine Wickham
* *The tennis party* (1995)
* *A Desirable Residence* (1996)
* *Swimming Pool Sunday* (1997)
* *The Gatecrasher* (1998)
* *Dobbeltspill*, 2000 *The Wedding Girl* (1999) 
* *Cocktails for Three* (2000)
* *Sleeping Arrangements* (2001)

## Priser og utmerkelser (utvalg)
*  – Betty Trask Award for *The Tennis Party*

## Referanser


## Eksterne lenker
* 
* 
* 
* 
* 
* , som Madeleine Wickham
*  Sophie Kinsella Gyldendal
*  Sophie Kinsella hos Penguin Books Australia